CELEX: 62018TN0632
Language: fi
Date: 2018-10-23 00:00:00
Title: Asia T-632/18: Kanne 23.10.2018 – ZM ym. v. neuvosto

17.12.2018   
            
            
               FI
            
            
               Euroopan unionin virallinen lehti
            
            
               C 455/32
            
         
      Kanne 23.10.2018 – ZM ym. v. neuvosto
      (Asia T-632/18)
      (2018/C 455/42)
      Oikeudenkäyntikieli: ranska
      
         Asianosaiset
      
      
         Kantajat: ZM, ZN ja ZO (edustaja: asianajaja N. de Montigny)
      
         Vastaaja: Euroopan unionin neuvosto
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan eri kantajille vastaiset päätökset, jotka ovat nimittävän viranomaisen päätöksiä siitä, että heille ei myönnetä korvausta vuoden 2017/2018 koulumaksuista, ja jotka on annettu eri tavoin kunkin kantajan yksittäistapaukseen liittyvissä olosuhteissa seuraavasti:
                  
                              —
                           
                           
                              yksittäisellä päätöksellä (ja tarkemmin sähköpostilla), jossa korvauksen epääminen ilmoitetaan nimenomaisesti
                           
                        
                              —
                           
                           
                              Sysperiin merkityllä maininnalla ”käsitelty”, jonka kantaja katsoo epäämispäätökseksi, koska tätä seuraavan kuukauden palkkakuitti (aikaisintaan kymmenentenä päivänä, koska se on palkkalaskelmien toimittamispäivä) ei sisällä korvausta tai sisältää korvauksen vain matkakuluista
                           
                        
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  —
               
               
                  Ensimmäinen kanneperuste, joka koskee Euroopan unionin virkamiehiin sovellettavien henkilöstösääntöjen liitteessä VII olevan 3 artiklan 1 kohdan ja sairauskulujen korvaamisesta annettujen yleisten täytäntöönpanosäännösten rikkomista sikäli kuin vastaajan tulkinnan muuttamisella on loukattu saavutettuja etuja, oikeutettuja odotuksia, oikeusvarmuutta ja hyvän hallinnon periaatetta.
               
            
                  —
               
               
                  Toinen kanneperuste, joka koskee lasten oikeuksien, oikeuden perhe-elämään ja oikeuden koulutukseen loukkaamista.
               
            
                  —
               
               
                  Kolmas kanneperuste, joka koskee yhdenvertaisen kohtelun ja syrjintäkiellon periaatteen loukkaamista.
               
            
                  —
               
               
                  Neljäs kanneperuste, jonka mukaan riidanalaisessa päätöksessä ei ole tosiasiallisesti punnittu kantajien etuja eikä siinä ole noudatettu suhteellisuusperiaatetta.